CELEX: 62022TB0125
Language: el
Date: 2022-03-30 00:00:00
Title: Υπόθεση T-125/22 R: Διάταξη του Προέδρου του Γενικού Δικαστηρίου της 30ής Μαρτίου 2022 — RT France κατά Συμβουλίου (Ασφαλιστικά μέτρα – Κοινή εξωτερική πολιτική και πολιτική ασφάλειας – Περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία – Αναστολή των δραστηριοτήτων ραδιοτηλεοπτικής μετάδοσης ορισμένων μέσων ενημέρωσης – Αίτηση αναστολής εκτελέσεως – Έλλειψη επείγοντος – Στάθμιση συμφερόντων)

30.5.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 213/41
            
         
      Διάταξη του Προέδρου του Γενικού Δικαστηρίου της 30ής Μαρτίου 2022 — RT France κατά Συμβουλίου
      (Υπόθεση T-125/22 R)
      (Ασφαλιστικά μέτρα - Κοινή εξωτερική πολιτική και πολιτική ασφάλειας - Περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία - Αναστολή των δραστηριοτήτων ραδιοτηλεοπτικής μετάδοσης ορισμένων μέσων ενημέρωσης - Αίτηση αναστολής εκτελέσεως - Έλλειψη επείγοντος - Στάθμιση συμφερόντων)
      (2022/C 213/57)
      Γλώσσα διαδικασίας: η γαλλική
      
         Διάδικοι
      
      
         Αιτούσα: RT France (Boulogne-Billancourt, Γαλλία) (εκπρόσωπος: E. Piwnica, δικηγόρος)
      
         Καθού: Συμβούλιο της Ευρωπαϊκής Ένωσης (εκπρόσωποι: S. Lejeune, R. Meyer και S. Emmerechts)
      
         Αντικείμενο
      
      Αίτηση βάσει των άρθρων 278 και 279 ΣΛΕΕ με αίτημα την αναστολή εκτελέσεως της αποφάσεως (ΚΕΠΠΑ) 2022/351 του Συμβουλίου, της 1ης Μαρτίου 2022, για την τροποποίηση της απόφασης 2014/512/ΚΕΠΠΑ σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία (ΕΕ 2022, L 65, σ. 5), και του κανονισμού (ΕΕ) 2022/350 του Συμβουλίου, της 1ης Μαρτίου 2022, για την τροποποίηση του κανονισμού (ΕΕ) αριθ. 833/2014 σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία (ΕΕ 2022, L 65, σ. 1), καθόσον οι πράξεις αυτές αφορούν την προσφεύγουσα.
      
         Διατακτικό
      
      Ο Πρόεδρος του Γενικού Δικαστηρίου διατάσσει:
      
                  1)
               
               
                  Απορρίπτει την αίτηση ασφαλιστικών μέτρων.
               
            
                  2)
               
               
                  Παρέλκει η εξέταση των αιτήσεων παρεμβάσεως που υπέβαλαν η Ευρωπαϊκή Επιτροπή, το Βασίλειο του Βελγίου, η Γαλλική Δημοκρατία και η Δημοκρατία της Πολωνίας.
               
            
                  3)
               
               
                  Επιφυλάσσεται ως προς τα δικαστικά έξοδα, πλην των εξόδων στα οποία υποβλήθηκαν η Ευρωπαϊκή Επιτροπή, το Βασίλειο του Βελγίου, η Γαλλική Δημοκρατία και η Δημοκρατία της Πολωνίας. Οι τελευταίες φέρουν τα δικαστικά έξοδα στο πλαίσιο των αιτήσεών τους παρεμβάσεως.